**ANUNȚ SELECȚIE PARTENERI ÎN CADRUL UNUI PROIECT FINANŢAT PRIN PROGRAMUL EDUCATIE SI OCUPARE (PEO) 2021-2027**

În conformitate cu prevederile art. 34 alin. (1) din OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă si art 46 din HG 829/20022 – Norme metodologice de aplicare a OUG 133/2021, UNIVERSITATEA PETROL-GAZE DIN PLOIEȘTI anunță organizarea unei proceduri de selecție parteneri privați în vederea elaborării, depunerii și implementării proiectului *"LOGOS: Legături Optime între învățământul preuniversitar și superior pentru Generarea de Oportunități de învățare și Succes academic", cod SMIS 322352* în cadrul Programului Educație și Ocupare 2021-2027, Prioritatea 6 - Prevenirea părăsirii timpurii a școlii și creșterea accesului și a participării grupurilor dezavantajate la educație și formare profesională, Obiectivul specific ESO4.6 Promovarea accesului egal la educație și formare de calitate și favorabile incluziunii, precum și a absolvirii acestora, în special pentru grupurile defavorizate, de la educația și îngrijirea timpurie, educația și formarea generală și profesională până la învățământul terțiar, precum și educația și învățarea în rândul adulților, inclusiv prin facilitarea mobilității în scop educațional pentru toți și a accesibilității pentru persoanele cu dizabilități (FSE+), apelul de proiecte „**Primul student din familie**”.

Selectarea partenerilor din sectorul privat se realizeaza cu respectarea regimului incompatibilitatilor, si conflictului de interese si a urmatoarelor principii: transparenta, nediscriminarea, tratamentul egal, eficienta utilizarii fondurilor, legalitatea si trasabilitatea. In procesul de selectie a partenerilor se vor respecta prevederile cuprinse in GHIDUL SOLICITANTULUI - CONDIȚII GENERALE pentru Programul Educație și Ocupare (PEO) 2021-2027 si Ghidul solicitantului conditii specific pentru apelul de proiecte „Primul student din familie” disponibile la adresa <https://mfe.gov.ro/>.

1. **DATA LIMITA DE DEPUNERE A DOSARELOR DE CANDIDATURĂ ȘI MODALITATEA DE DEPUNERE**

**Organizatiile interesate sa participe la selectie vor depune documentele**

* În format fizic la sediul Universitatii Petrol Gaze din Ploiesti, Municipiul Ploiești, bulevardul București nr 39, Birou Salarizare, AI 5
* În format electronic prin e-mail la adresa de mail rectorat@upg-ploiesti.ro sau prin fax la numărul + 40 - 244.575 847.

|  |  |
| --- | --- |
| **Data publicării anunțului de selecție parteneri** | **05.04.2024** |
| **Data limită de depunere a dosarelor de candidatură** | 22.04.2024 ora 10.00 |
| **Data limită de solicitare clarificări** | 12.04.2023 |
| **Data limită de raspuns la clarificări** | 17.04.2023 |
| **Data limită de evaluare a dosarelor de candidatură** | 25.04.2023 |
| **Data limită de publicare a rezultatelor evaluarii** | 25.04.2023 |
| **Data limită de transmitere a contestatiilor** | 26.04.2023 |
| **Data limită de solutionare a contestatiilor**  | 29.04.2024 |
| **Data limita de afisare a rezultatelor finale** | 30.04.2024 |

**Anunțurile privind rezultatele selectiei vor fi publicate pe site-ul institutiei in aceeasi sectiune unde a fost publicat anunțul de selecție.**

**Persoana de contact pentru prezenta procedura este Alina Brezoi, telefon 0730101053, e-mail alina.brezoi@upg-ploiesti.ro.**

1. **OBIECTIVUL SPECIFIC AL PROGRAMULUI ÎN CARE SE VA DEPUNE CEREREA DE FINANȚARE:**

Programul Educație și Ocupare 2021-2027, o**biectivul specific** ESO4.6- Promovarea accesului egal la educație și formare de calitate și favorabile incluziunii, precum și a absolvirii acestora, în special pentru grupurile defavorizate, de la educația și îngrijirea timpurie, educația și formarea generală și profesională până la învățământul terțiar, inclusiv prin facilitarea mobilității în scop educațional pentru toți și a accesibilității pentru persoanele cu dizabilități (FSE+).

1. **OBIECTIVUL GENERAL ȘI SCOPUL CERERII DE FINANȚARE**: Promovarea incluziunii educaționale și reducerea disparităților prin facilitarea tranziției de la liceu la studii universitare, cu accent pe accesul grupurilor dezavantajate la educatie. Scopul proiectului este de a contribui la dezvoltarea unui sistem educațional mai incluziv și echitabil care să permită elevilor și studenților din grupuri defavorizate să aibă acces la oportunități de învățare de calitate și să reușească în parcursul lor educațional. Proiectul își propune să abordeze și să reducă factorii care contribuie la abandonul școlar și universitar, prin punerea în aplicare a unor programe remediale, a consilierii personalizate și a măsurilor care sprijină tranziția de la învățământul liceal la cel universitar.
2. **PRINCIPALELE ACTIVITĂȚI CE VOR FI DERULATE ÎN CADRUL PROIECTULUI**

**A1. Măsuri de tip „punte” în vederea facilitării tranziției la studiile universitare începând cu clasa a XI-a**

A1.1 Identificarea elevilor în risc de a nu participa sau a nu promova examenul de bacalaureat, precum și a absolvenților de liceu din promoțiile anterioare care nu au promovat examenul de bacalaureat

A1.2 Consilierea elevilor cu privire la opțiunile de programe de studiu din mediul universitar și promovarea ofertei educaționale universitare în rândul unităților de învățământ preuniversitar

A1.3 Susținerea persoanelor identificate prin programe remediale si sustinerea cheltuielilor de cazare si/sau masa din internate

A1.4 Acordarea de subventii

A1.5 Masuri active de informare

A1.6 Măsuri de suport educațional și socio-emoțional

A1.7 Management de proiect aferent Masurii 1

**A2. Măsuri de prevenire și combatere a abandonului universitar în rândul studenților proveniți din medii și grupuri dezavantajate.**

A2.1 Sprijinirea studenților cu risc de abandon, prin operaționalizarea mecanismelor de identificare și monitorizare a nevoilor studenților în cadrul CCOC

A2.2 Asigurarea în cadrul CCOC a serviciilor de suport, îndrumare și consiliere în vederea prevenirii și combaterii abandonului universitar;

A2.3 Acordarea de sprijin pentru prevenirea și combaterea abandonului universitar în rândul studenților

A2.4 Acordarea de subventii

A2.5 Organizare de evenimente de tip ”orientation days”, organizarea unor evenimente sociale

A2.6 Organizare de workshop-uri

A2.7 Programe de consiliere vocațională (de grup/individuale) / organizarea unor sesiuni de coaching și dezvoltare personală / activități de consiliere psihologică, de coaching și dezvoltare personală / ședințe individuale/de grup pentru a răspunde la provocările psihologice

A2.8 Management de proiect aferent Masurii 2

**A3. Măsuri dedicate accesibilizării instituțiilor de învățământ superior**

A3.1 Asigurarea accesibilității fizice și digitale în cadrul proceselor educaționale care includ studenți cu dizabilități în IÎS, inclusiv admiterea

A3.2 Achiziționarea de servicii de suport

A3.3 Dezvoltarea unor servicii de consiliere și îndrumare dedicate studenților cu dizabilități

A3.4 Management de proiect aferent Masurii 3

1. **ACTIVITĂȚILE ÎN CARE VA FI IMPLICAT PARTENERUL**

**A1. Măsuri de tip „punte” în vederea facilitării tranziției la studiile universitare începând cu clasa a XI-a**

A1.1 Identificarea elevilor în risc de a nu participa sau a nu promova examenul de bacalaureat, precum și a absolvenților de liceu din promoțiile anterioare care nu au promovat examenul de bacalaureat

A1.2 Consilierea elevilor cu privire la opțiunile de programe de studiu din mediul universitar și promovarea ofertei educaționale universitare în rândul unităților de învățământ preuniversitar

A1.3 Susținerea persoanelor identificate prin programe remediale si sustinerea cheltuielilor de cazare si/sau masa din internate

A1.4 Acordarea de subventii

A1.5 Masuri active de informare

A1.6 Măsuri de suport educațional și socio-emoțional

A1.7 Management de proiect aferent Masurii 1

**A2. Măsuri de prevenire și combatere a abandonului universitar în rândul studenților proveniți din medii și grupuri dezavantajate.**

A2.6 Organizare de workshop-uri

A2.7 Programe de consiliere vocațională (de grup/individuale) / organizarea unor sesiuni de coaching și dezvoltare personală / activități de consiliere psihologică, de coaching și dezvoltare personală / ședințe individuale/de grup pentru a răspunde la provocările psihologice

A2.8 Management de proiect aferent Masurii 2

1. **CRITERIILE DE SELECȚIE A PARTENERULUI SI GRILA DE EVALUARE**

**6.1 Criterii de eligibilitate**

**Candidații trebuie să îndeplinească în mod cumulativ condițiile din** si Ghidul solicitantului conditii specifice pentru apelul de proiecte „Primul student din familie” si GHIDUL SOLICITANTULUI - CONDIȚII GENERALE pentru Programul Educație și Ocupare (PEO) 2021-2027 și condițiile stabilite de către beneficiar

* Partenerii sunt entități legal constituite în România, cu personalitate juridică (nu sunt eligibile persoanele fizice autorizate, întreprinderile individuale, întreprinderile familiale și alte entități similare fără personalitate juridică), ce desfăşoară activităţi relevante în cadrul proiectului;
* Au în obiectul de activitate activitatea/activităţile din cadrul proiectului pentru care au rol de parteneri;
* Se incadreaza in categoriile de organizatii eligibile stabilite prin Ghidul Solicitantului - Condiții Specifice, respectiv
	+ Asociații studențești recunoscute la nivelul instituției de învățământ superior / Federații naționale studențești reprezentative la nivel național
	+ ONG-uri cu experiență în domeniul educației, respectiv în implementarea politicilor publice în domeniului învățământului preuniversitar și / sau superior, în implementarea proiectelor cu impact social în domeniul educației etc.
* Partenerii trebuie să fie implicaţi în cel puţin o activitate relevantă (activitate de bază).
* Nu sunt in situaţie de criză financiară/ redresare financiară/ în stare de insolvenţă, conform Ordonanței de Urgență a Guvernului nr. 46/2013 privind criza financiară și insolvența unităților administrative teritoriale, cu modificările și completările ulterioare, respectiv se afla intr-o procedura de insolvență conform Legii nr. 85/2014 privind procedurile de prevenire a insolvenţei şi de insolvenţă, cu modificările și completările ulterioare, după caz
* NU a suferit condamnări definitive datorate unei conduite profesionale îndreptată împotriva legii, decizie formulată de o autoritate de judecată ce are forţă de *res judicata*.
* NU se află în stare de faliment sau face obiectul unei proceduri de lichidare sau de administrare judiciară, are încheiate concordate, şi-a suspendat/ intrerupt activitatea în ultimii 2 ani dinaintea depunerii cererii de finanţare sau face obiectul unei proceduri în urma acestor situaţii, sau se află în situaţii similare în urma unei proceduri de aceeaşi natură prevăzute de legislaţia sau de reglementările naţionale.
* Reprezentanţii săi legali/structurile de conducere şi persoanele care asigură conducerea solicitantului/partenerului NU au comis în conduita profesională greşeli grave, demonstrate in instanța, pe care autoritatea contractantă le poate justifica
* Nu au obligati de plata restante la bugetul de stat sau bugetele locale
* Reprezentanții săi legali/structurile de conducere și persoanele care asigură conducerea solicitantului/partenerului NU au fost condamnaţi printr-o hotărâre definitivă pentru fraudă, corupție, participare la o organizație criminală sau la orice alte activități ilegale în detrimentul intereselor financiare ale Comunităţilor.
* Solicitantul/Partenerul şi/sau reprezentanții acestuia legali/structurile de conducere a acestora şi persoanele care asigură conducerea solicitantului/partenerului NU se află în situaţia de conflict de interese sau incompatibilitate, așa cum este definit in legislația naționala si comunitara in vigoare.
* NU se face vinovat de declarații false în furnizarea informațiilor solicitate de AM/OI responsabil sau a omis să furnizeze informații care ar putea avea ca efect încadrarea intr-o situatie de neeligibilitate.

Precum și condițiile stabilite de catre beneficiar pentru partenerul pe care intenționează să îl selecteze

* Este acreditat ca furnizor de servicii de informare si consiliere conform legii 76/2002 privind sistemul asigurărilor pentru șomaj cu modificările și completările ulterioare și ale criteriilor de acreditare a furnizorilor de servicii specializate pentru stimularea ocupării forței de muncă aprobate prin HG 277/2002 cu modificările și completările ulterioare
* Este autorizat să organizeze cel puțin un program de formare conform OG 129/2000 privind formarea profesională a adulților, republicată cu modificările și completările ulterioare

**Verificarea eligibilitatii se va face conform Anexei nr 5 Grila de evaluare etapa de calificare a participantilor. Criteriile de eligibilitate reprezinta cerinte eliminatorii.**

**6.2 CRITERIILE DE SELECȚIE ÎN BAZA CARORA VOR FI SELECTAȚI PARTENERII**

**Capacitatea tehnica/operationala și financiară**: se evalueaza experienta si expertiza candidatului cu privire la:

* Capacitatea de a coordona activitățile proiectului de care este responsabil
* Resursele umane propuse pentru implementarea proiectului: se va realiza evaluarea cantitativă și calitativă a experienței membrilor propuși în echipa de proiect
* Situația financiară: se evaluează valoarea maximă a finanțării nerambursabile care poate fi accesată de către partener prin analiza veniturilor aferente ultimilor 4 ani fiscali încheiați 2020 – 2023
* Gradul de îndeplinire al indicatorilor din operațiuni anterioare.

**Experienta specifică a partenerului** se evalueaza experienta candidatului

* în implementarea de proiecte care au vizat grup țintă elevi sau studenți
* în cel puțin unul din domeniile de activitate aferente activităților relevante pe care acesta le implementează în cadrul proiectului

**Contribuţia partenerului la activităţile proiectului:** se evalueaza gradul de detaliere al activitatilor proiectului care vor fi derulate de catre partener, cu prezentarea în mod concret a țintelor rezultatelor/ perioadelor de derulare/resurselor prevăzute acestea fiind corelate cu obiectivele specifice ale proiectului și cu rezultatele/țintele apelului de proiecte.

Grila de evaluare pentru etapa de selectie a participantilor se regaseste în Anexa 6.

1. **DOSARUL DE PARTICIPARE**

**Dosarul de participare trebuie sa contina urmatoarele documente:**

1. **Scrisoare de intentie – Anexa 1** - original
2. **Documente de calificare:**
* Documente statutare: act constitutiv, statut, certificate de inscriere a persoanei juridice fara scop patrimonial, certificat de inregistrare fiscala – copie conform cu originalul sau document scanat si semnat electronic cu semnatura calificata a reprezentantului legal
* Certificat de atestare fiscala pentru indeplinirea obligatiilor de plata la bugetul de stat si bugetul local – copie conform cu originalul sau document scanat si semnat electronic cu semnatura calificata a reprezentantului legal
* Declaratie de eligibilitate - Anexa 3 - original
* Declaratie de angajament – Anexa 4 - original
* Documente care atesta acreditarea ca furnizor de servicii de informare si consiliere conform legii 76/2002 privind sistemul asigurărilor pentru șomaj cu modificările și completările ulterioare și ale criteriilor de acreditare a furnizorilor de servicii specializate pentru stimularea ocupării forței de muncă aprobate prin HG 277/2002 cu modificările și completările ulterioare - – copie conform cu originalul sau document scanat si semnat electronic cu semnatura calificata a reprezentantului legal
* Documente care atestă că este autorizat să organizeze cel puțin un program de formare conform OG 129/2000 privind formarea profesională a adulților, republicată cu modificările și completările ulterioare – copie conform cu originalul sau document scanat si semnat electronic cu semnatura calificată a reprezentantului legal.
1. **Documente de selectie**
* Fișa partener – Anexa 2 - original
* Situatiile financiare pentru anii 2020,2021,2022,2023 depuse la ANAF – copie conform cu originalul sau document scanat si semnat electronic cu semnatura calificata a reprezentantului legal
* CV-ul Coordonatorului de proiect partener datat si asumat de catre acesta insotit de documentele suport care atesta experienta si studiile – original
* CV-urile expertilor propusi in echipa de implementare datate si asumate de catre acesta insotit de documentele suport care atesta experienta si studiile – original
* Documente care atestă gradul de indeplinire al indicatorilor din operatiuni anterioare – copie conform cu originalul sau document scanat si semnat electronic cu semnatura calificata a reprezentantului legal
* Documente care atestă implicarea în proiecte care au vizat grup țintă elevi sau studenți – copie conform cu originalul sau document scanat si semnat electronic cu semnatura calificata a reprezentantului legal
* Documente care atestă experiența în cel puțin unul din domeniile de activitate aferente activităților relevante pe care acesta le implementează în cadrul proiectului – copie conform cu originalul sau document scanat si semnat electronic cu semnatura calificata a reprezentantului legal

Toate documentele vor fi prezentate în limba română.

**Dosarele de participare se vor depune**

* În format fizic la sediul Universității Petrol-Gaze din Ploiești, Municipiul Ploiești, bulevardul București nr 39, Birou Salarizare, AI 5
* În format electronic prin e-mail la adresa de mail rectorat@upg-ploiesti.ro sau prin fax la numărul + 40 - 244.575 847.
1. **EVALUAREA DOSARELOR DE PARTICIPARE**

În procesul de evaluare vor intra doar dosarele participantilor care au fost declarate eligibile conform Anexei 5 – GRILA EVALUARE ETAPA DE CALIFICARE A PARTICIPANTILOR

Dosarele participantilor eligibili vor fi ulterior punctate conform grilei de punctaj mentionată în Anexa 6 - GRILA EVALUARE ETAPA DE SELECȚIE A PARTICIPANȚILOR.

Urmare a evaluarii documentatiei va fi selectat participantul care a obtinut cel mai mare punctaj.

Aplicantul va fi respins si documentatia nu va fi evaluata pentru urmatoarele motive:

1. Documentația a fost primită după termenul limită de depunere menționat în anunț
2. Documentația de participare nu conține toate documentele solicitate
3. Aplicantul a depus documentația necesară pentru dovedirea eligibilității dar acesta nu este eligibil, respectiv nu îndeplinește condițiile de eligibilitate.
4. **ANUNȚAREA ȘI PUBLICAREA REZULTATELOR**

**Anunțarea rezultatelor procesului de evaluare și selectie a dosarelor de participare se va face până pe data de 25.04.2023,** **prin anunțarea acestora pe site-ul** [**https://www.upg-ploiesti.ro/**](https://www.upg-ploiesti.ro/) **in aceeasi sectiune unde a fost publicat anuntul.**

1. **SOLUȚIONAREA CONTESTAȚIILOR**

Eventualele contestații se pot depune în termen de o zi lucrătoare de la data comunicării rezultatelor astfel:

* În format fizic la sediul Universitatii Petrol Gaze din Ploiesti, Municipiul Ploiești, bulevardul București nr 39, Birou Salarizare, AI 5
* În format electronic prin e-mail la adresa de mail rectorat@upg-ploiesti.ro sau prin fax la numărul + 40 - 244.575 847.

**ANEXE**

ANEXA 1 – SCRISOARE DE INTENȚIE

ANEXA 2 – FIȘA PARTENERULUI

ANEXA 3 – DECLARAȚIE DE ELIGIBILITATE

ANEXA 4 – DECLARAȚIE DE ANGAJAMENT

ANEXA 5 – GRILA EVALUARE ETAPA DE CALIFICARE A PARTICIPANȚILOR

ANEXA 6 - GRILA EVALUARE ETAPA DE SELECȚIE A PARTICIPANȚILOR.